**ΔΙΚΑΙΟΛΟΓΗΤΙΚΑ ΠΟΥ ΑΠΑΙΤΟΥΝΤΑΙ**

**ΓΙΑ ΤΗΝ ΑΜΟΙΒΗ ΔΙΚΗΓΟΡΩΝ ΤΟΥ ΔΗΜΟΣΙΟΥ**

1. Αίτηση προς: **Νομικό Συμβούλιο του Κράτους**

**Δ/νση Οικονομικών Υποθέσεων**

**Τμήμα Εκκαθάρισης Αμοιβών**

**Ακαδημίας 68 – Τ.Κ. 106 78 ΑΘΗΝΑ**,

(υποβάλλεται ηλεκτρονικά σύμφωνα με τις οδηγίες που αναφέρονται στο έγγραφο του Ν.Σ.Κ. με αριθμό πρωτοκόλλου 75974/ 28-04-2023).

1. Πίνακας αμοιβής και εξόδων, με σφραγίδα και υπογραφή του αιτούντα

(Υπόδειγμα Πινάκων Αμοιβών υπάρχουν στον ιστότοπο του Ν.Σ.Κ. ([www.nsk.gr](http://www.nsk.gr)) με τίτλο: Υποδείγματα Αιτήσεων –> Πίνακας αμοιβών για υποθέσεις ενώπιον Πολιτικών ή Ποινικών ή Διοικητικών Δικαστηρίων).

1. Φωτοαντίγραφο της σχετικής εντολής του Ν.Σ.Κ.
2. Φωτοαντίγραφα **επισήμων αντιγράφων των δικογράφων και έγγραφων που αποδεικνύουν την εργασία που αφορά στο συγκεκριμένο αίτημα**.

(Όταν πρόκειται για αίτημα αμοιβής που αφορά σε παράσταση - συζήτηση ή αναβολή υπόθεσης- θα πρέπει να υποβάλλονται, αναλόγως, απόφαση ή πρακτικά ή βεβαίωση του Δικαστηρίου. Όταν πρόκειται για αίτημα αμοιβής που αφορά σε άσκηση έφεσης, κλήσης, αγωγής, καθώς επίσης και όταν πρόκειται για αμοιβή για κατάθεση υπομνήματος ή προτάσεων θα πρέπει να υποβάλλονται αντίγραφα από τα οποία να προκύπτει η κατάθεσή τους στο Δικαστήριο.).

1. **Πρωτότυπα** παραστατικά για αναγνώριση τυχόν **εξόδων** (εισιτήρια, έξοδα ταχυδρομείου, απόδειξη για φωτοτυπίες κ.λπ.).
2. Φωτοτυπία της πρώτης σελίδας βιβλιαρίου Τραπέζης, ώστε να προκύπτει ευκρινώς ο αριθμός ΙΒΑΝ του δικαιούχου και σε περίπτωση που δεν έχει εκδοθεί βιβλιάριο, βεβαίωση της Τράπεζας με υπογραφή του υπαλλήλου που την εξέδωσε.

 Σύμφωνα δε με την νέα οδηγία του Γενικού Λογιστηρίου του Κράτους **(ΑΔΑ: Ρ1Γ3Η-ΜΗΞ),** σχετικά τον τρόπο επιβεβαίωσης τήρησης τραπεζικού λογαριασμού ΙΒΑΝ, σας διευκρινίζουμε ότι στην περίπτωση που το ΙΒΑΝ αποδεικνύεται με:

 α) βεβαίωση τήρησης τραπεζικού λογαριασμού από τράπεζα χωρίς υπογραφή υπαλλήλου,

 β) βεβαίωση που εκδόθηκε μέσω ηλεκτρονικής τραπεζικής,

 γ) αντίγραφο ενημερωτικής κάρτας πελάτη χωρίς υπογραφή υπαλλήλου τραπέζης,

 **τότε θα χρειαστεί να υποβάλλει ο δικαιούχος της δικαστικής δαπάνης, ένα επιπλέον δικαιολογητικό, ως δικαιολογητικό εξόφλησης μαζί με το IBAΝ.**

 Πρόκειται για μία υπεύθυνη δήλωση, σε έγχαρτη μορφή με γνήσιο της υπογραφής ή μέσω της ψηφιακής πλατφόρμας gov.gr που θα περιλαμβάνει το εξής κείμενο: **"βεβαιώνεται η ακρίβεια των δηλούμενων στοιχείων, του υποβληθέντος αποδεικτικού τήρησης τραπεζικού λογαριασμού με αριθμό ΙΒΑΝ GR......................... - (Εθνική/Alpha/Πειραιώς/Eurobank/κ.ά...) Τράπεζα, που εκδόθηκε από την οικεία τράπεζα ή μέσω υπηρεσιών ηλεκτρονικής τραπεζικής (επιλέγετε ανάλογα)".**
(<https://www.gov.gr/ipiresies/polites-kai-kathemerinoteta/psephiaka-eggrapha-gov-gr/ekdose-upeuthunes-deloses>)

 Σημειώνεται ότι το IBAN που προέρχεται από φωτοτυπία βιβλιαρίου τραπέζης ή από βεβαίωση τράπεζας που φέρει υπογραφή υπαλλήλου, είναι έγκυρο και δεν χρειάζεται να συνοδεύεται από την ανωτέρω υπεύθυνη δήλωση.

1. To τιμολόγιο παροχής υπηρεσιών προσκομίζεται από τον δικαιούχο, στo Τμήμα Εκκαθάρισης Αμοιβών του Ν.Σ.Κ, αφού λάβει κοινοποίηση της Πράξης υπολογισμού και καταβολής των πληρωτέων αμοιβών και εξόδων της αμοιβής του.
2. Υπεύθυνη Δήλωση του Ν. 1599/1986, για τα αιτήματα που αφορούν σε χειρισμό υποθέσεων πριν την **1-4-2018**, στην οποία θα αναγράφεται το κείμενο: «Δηλώνω υπεύθυνα (άρθρο 8 του ν. 1599/1986) ότι τα δικαιολογητικά που αποστέλλονται ηλεκτρονικά είναι τα ίδια με εκείνα που διαβιβάζονται σε έντυπη μορφή και ότι δεν έχει υποβληθεί άλλη αίτηση ή πίνακας αμοιβής για τις ίδιες ενέργειες».